આપણે મોક્ષ તરફ કેવી રીતે પ્રયાણ કરી શકીએ તે સમજીવવા હું નૃત્યુનું ઉદાહરણ આપું છું. હું શ્રોતાઓને પુછું, “હિન્દુ શાસ્ત્રીય નૃત્યને સારી રીતે શીખવા યુવકોએ શુ કરવું જરૂરી છે?” શ્રોતાઓ અચૂકપણે, મારા ધ્યાનમાં જે હોય તે જ જવાબ આપે, “અભ્યાસ!” નૃત્ય વિશે ચોપડીઓ વાંચવાથી તમે સારા નૃત્યકાર ન બની શકો. કલાસમાં જે શીખ્યા હોવ તેનો અભ્યાસ કયૉ વગર સારા નૃત્યકાર ન થવાય. નિયમીત અભ્યાસ શરીરને વાળવા અને કળાને શીખવા જરૂરી છે. મોક્ષ તરફના આધ્યાત્મિક પ્રવાસમાં આગળ વધવા માટે પણ આ સાચું છે. આપણા દૈવી સ્વભાવના વિકાસ અને વૃધ્ધિ માટે નિયમીત અભ્યાસ જરૂરી છે, આદશૅ રીતે દૈનિક પ્રથા. આધ્યાત્મિક ઉન્નતિ એ ધામિઁક અભ્યાસમાં ગાળેલા સમય અને પ્રયત્નો સાથે સીધી સંકળાયેલી છે. સંત પાતાંજલી તેમના યોગ સુત્રમાં તેના ઉપર ભાર મૂકે છે. “જેમનું સમપૅણ મજબૂત હોય તેમના માટે, સમાધિ નજીક છે. વ્યકિતનો અભ્યાસ હળવો, મધ્યમ કે તીવ્ર હોય તેનો પણ ફરક પડે છે.”